През 1899 година Руси Димитров, син на Стамбол Димитров, създава първите революционни комитети на ВМОРО в Драбишна и Гьокче бунар. Стамбол Димитров е избран за председател на комитета в Драбишна, в който участват и братята му Кръстьо и Никола, синовете му Руси, Димитър и Тодор, и други. При подготовката на Илинденско-Преображенското въстнаие комитетът е разкрит и всичките му дейци са арестувани. Стамбол Димитров е осъден на 101 години затвор, но през 1904 е амнистиран година и освободен от затвора в Одрин.